Լուկաս Տոռեյրա

**Լուկաս Տոռեյրա** (, ), ուրուգվայացի պրոֆեսիոնալ ֆուտբոլիստ։ Ներկայումս հանդես է գալիս Արսենալի և Ուրուգվայի ազգային հավաքականի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Պեսկարա
2013 թվականին Տոռեյրան միացավ Պեսկարայի ակադեմիային։ Պեսկարայի առաջին թիմի կազմում առաջին անգամ հայտավորվեց 2014 թվականի հոկտեմբերի 25-ին՝ Կարպիի դեմ խաղում, սակայն այդպես էլ խաղադաշտ դուրս չեկավ։ Իր պրոֆեսիոնալ դեբյուտը նշեց 2015 թվականի մայիսի 16-ին՝ Վարեզեի դեմ խաղում։ Այս մրցաշրջանում նա անցկացրեց 5 հանդիպում՝ ներառյալ Սերիա B-ի փլեյ-օֆֆի խաղերը։

### Սամպդորիա
2015 թվականի հուլիսի 1-ին Տոռեյրան տեղափոխվեց Սամպդորիա 1․5 միլիոն եվրոյի դիմաց, սակայն 2015-16 մրցաշրջանում վարձավճարով վերադարձավ Պեսկարա՝ խաղաժամանակ ստանալու համար։ Իր առաջին գոլը պրոֆեսիոնալ կարիերայում խփեց օգոստոսի 9-ին՝ Իտալիայի գավաթի Զյուդտիրոլի դեմ խաղում։ Այս մրցաշրջանում նա անցկացրեց 31 հանդիպում՝ դառնալով 5 գոլի հեղինակ և օգնելով Պեսկարային նվաճել Սերիա A-ի ուղեգիր։

2016 թվականի հուլիսի 1-ին Տոռեյրան վերադարձավ Սամպդորիա։ Իր դեբյուտը ակումբի կազմում նշեց օգոստոսի 14-ին՝ Իտալիայի գավաթի Բասանո Վիրտուսի դեմ խաղում։ Սերիա A-ում իր առաջին հանդիպումը անցկացրեց օգոստոսի 21-ին՝ Էմպոլիի դեմ խաղում։ 2016-17 մրցաշրջանում Տոռեյրան դարձավ Սամպդորիայի հիմնական թիմի խաղացող։ Իր առաջին գոլը խփեց 2017 թվականի հոկտեմբերի 29-ին՝ Կիևոյի դեմ խաղում՝ այս խաղում դառնալով դուբլի հեղինակ։ Նոյեմբերի 19-ին նա գոլ խփեց Յուվենտուսի դեմ խաղում՝ օգնելով իր թիմին հաղթել 3-2 հաշվով։ Սամպդորիայի կազմում Տոռեյրան անցկացրեց 74 հանդիպում՝ դառնալով 4 գոլի հեղինակ։

### Արսենալ
**2018-19 մրցաշրջան**

2018 թվականի հուլիսի 10-ին Տոռեյրան 26 միլիոն ֆունտ ստերլինգի դիմաց տեղափոխվեց Արսենալ։ Նա ակումբի հետ կնքեց 5 տարվա պայմանագիր՝ ստանալով 11 համարի մարզաշապիկը, որը նախկինում կրում էր Մեսութ Օզիլը։ Ջեք Ուիլշերի՝ Վեստ Հեմ տեղափոխությունից հետո Օզիլը վերցրեց 10 համարի մարզաշապիկը։ Իր դեբյուտը Պրեմիեր Լիգայում Տոռեյրան նշեց օգոստոսի 12-ին՝ փոխարինելով Գրանիտ Ջակային Մանչեսթեր Սիթիի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 20-ին՝ մեկնարկային կազմում խաղադաշտ դուրս գալով Եվրոպայի Լիգայի խմբային փուլի Վորսկլայի դեմ խաղում։

Իր առաջին գոլը Արսենալի կազմում Տոռեյրան խփեց 2018 թվականի դեկտեմբերի 2-ին՝ Տոտենհեմ Հոտսպուրի դեմ խաղում։ Դեկտեմբերի 8-ին նա խփեց Հադերսֆիլդ Թաունի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին և հինգերորդ խաղում անընդմեջ ճանաչվելով Արսենալի լավագույն ֆուտբոլիստ։ 2019 թվականի մարտի 2-ին Տոռեյրան հեռացվեց խաղադաշտից Տոտենհեմ Հոտսպուրի դեմ խաղում՝ կարմիր քարտ ստանալով հանդիպման վերջին րոպեին։ 2019 թվականի մայիսի 29-ին նա թիմի մեկնարկային կազմում խաղադաշտ դուրս եկավ ՈՒԵՖԱ Եվրոպայի Լիգայի եզրափակչի Չելսիի դեմ խաղում, սակայն Արսենալը պարտվեց 4-1 հաշվով։ Իր առաջին մրցաշրջանում Տոռեյրան անցկացրեց 50 հանդիպում բոլոր մրցաշարերում՝ դառնալով 2 գոլի և 5 գոլային փոխանցման հեղինակ։
[ձախից|մինի|296x296փքս|Տոռեյրան [Ուրուգվայի ֆուտբոլի ազգային հավաքական|Ուրուգվայի հավաքականի կազմում 2018 թվականին]]
**2019-20 մրցաշրջան**

2019 թվականի օգոստոսի 24-ին Տոռեյրան գոլի հեղինակ դարձավ Լիվերպուլի դեմ խաղում, սակայն Արսենալը պարտվեց 3-1 հաշվով։ Հոկտեմբերի 30-ին նա կրկին գոլ խփեց Անգլիայի լիգայի գավաթի Լիվերպուլի դեմ խաղում, իսկ հանդիպման հիմնական ժամանակը ավարտվեց 5-5 հաշվով և Արսենալը պարտվեց հետխաղյա 11-մետրանոցների հարվածաշարում։

## Միջազգային կարիերա
Տոռեյրան առաջին անգամ Ուրուգվայի ազգային հավաքական հրավիրվեց 2018 թվականի մարտին։ Իր դեբյուտը ազգային հավաքականի կազմում նշեց մարտի 23-ին՝ Չեխիայի դեմ ընկերական խաղում։

2018 թվականի մայիսին Տոռեյրան ընդգրկվեց Ուրուգվայի՝ աշխարհի առաջնության համար վերջնական կազմում։ Նա փոխարինման դուրս եկավ խմբային փուլի Եգիպտոսի և Սաուդյան Արաբիայի դեմ խաղերում, և իր առաջին հանդիպումը թիմի մեկնարկային կազմում անցկացրեց հունիսի 25-ին՝ Ռուսաստանի դեմ խաղում՝ օգնելով իր թիմին հաղթել 3-0 հաշվով։ Տոռեյրան թիմի մեկնարկային կազմում մասնակցեց նաև փլեյ-օֆֆի Պորտուգալիայի և Ֆրանսիայի դեմ խաղերին, սակայն Ուրուգվայը դուրս մնաց առաջնության քառորդ եզրափակչից։

2019 թվականի հունիսին Տոռեյրան մասնակցեց Կոպա Ամերիկային՝ անցկացնելով 3 հանդիպում։ Ուրուգվայը հասավ առաջնության քառորդ եզրափակիչ, որտեղ հետխաղյա 11-մետրանոցների հարվածաշարում պարտվեց Պերուին։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 22-ի դրությամբ*

### Միջազգային վիճակագրություն
*2019 թվականի նոյեմբերի 22-ի դրությամբ*

## Նվաճումներ
### Ակումբային
**Արսենալ**

* ՈՒԵՖԱ Եվրոպայի Լիգա. երկրորդ տեղ. 2018–19

## Ծանոթագրություններ

## Արտաքին հղումներ
* Տոռեյրայի պաշտոնական Տվիտերի էջը
* Տոռեյրայի պաշտոնական Ինստագրամի էջը
* Տոռեյրան transfermarkt-ում
* Տոռեյրան soccerbase.com-ում
* Տոռեյրան WhoScored.com կայքում
* Տոռեյրան Արսենալի պաշտոնական կայքում
* Տոռեյրան Պրեմիեր Լիգայի պաշտոնական կայքում
* Տոռեյրան ՈՒԵՖԱ-ի պաշտոնական կայքում
* Տոռեյրան ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Արսենալի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ